Japantrollhassel

Japantrollhassel (Hamamelis japonica) er en busk i trollhasselfamilien.

Busken er løvfellende og blir tre–fire meter høy. Den sprer seg med rotskudd. Bladene er eggformede med sju–ni par nerver, og undersiden er glisende med hår bare langs nervene. Bladgrunnen er asymmetrisk og kileformet. Høstfargen er oransje, skarlagensrød eller bronseaktig. Den blomstrer svært tidlig, før løvsprett i januar til mars. Blomstene dufter svakt og har røde eller brune begerblad og gule, båndformede, krøllete kronblad. 

Arten vokser vilt i Japan, men den tidlige blomstringen gjør at den dyrkes i hager overalt i tempererte strøk. Den er en av foreldreartene til hagebusken hybridtrollhassel (H. × intermedia). Den andre er kinatrollhassel (H. mollis). I Norge kan japantrollhassel dyrkes i lavlandet i Sør-Norge (herdighetssone 3).

Litteratur

Eksterne lenker 

 

Trollhasselfamilien
Japans endemiske flora